PJW วิ่ง 8% ลุ้นกำไรปี 65-68 โตเฉลี่ยเพิ่ม 15% รับบรรจุภัณฑ์พลาสติก-แตกไลน์ธุรกิจหนุน
PJW วิ่ง 8% ลุ้นกำไรปี 65-68 โตเฉลี่ยเพิ่ม 15% รับบรรจุภัณฑ์พลาสติกฟื้นและแตกไลน์ธุรกิจหนุน แนะนำ “ซื้อ” ราคาเป้าหมาย 6 บ.
PJW วิ่ง 8% ลุ้นกำไรปี 65-68 โตเฉลี่ยเพิ่ม 15% รับบรรจุภัณฑ์พลาสติกฟื้นและแตกไลน์ธุรกิจหนุน แนะนำ “ซื้อ” ราคาเป้าหมาย 6 บ.
4 เม.ย. 2565

ผู้สื่อข่าวรายงานว่าวันนี้ (4 เม.ย. 2565) ราคาหุ้น บริษัท ปัญจวัฒนาพลาสติก จำกัด (มหาชน) หรือ PJW ณ เวลา 15:37 น. อยู่ที่ระดับ 5.35 บาท เพิ่มขึ้น 0.39 บาท หรือ 7.86% โดยทำจุดสูงสุดที่ 5.40 บาท และทำจุดต่ำสุดที่ 4.98 บาท ด้วยมูลค่าการซื้อขาย 245.86 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (29 มี.ค. 2565) โดยคาดแนวโน้มการเติบโตของ PJW ปี 2565 ยังสดใสทั้งธุรกิจบรรจุภัณฑ์พลาสติกที่ฟื้นตัว รวมถึงจะเห็นพัฒนาการที่ชัดเจนขึ้นในการ Diversify ไปยังพลาสติกทางการแพทย์ซึ่งแนวโน้มเติบโตดีระยะยาวและมี Margin สูง
ขณะเดียวกันคาดว่า PJW มีศักยภาพและเตรียมรุกตลาดชิ้นส่วนพลาสติกสำหรับ EVs ในเร็วๆนี้ เป็นบวกต่อการเติบโตและชดเชยการชะลอตัวของบรรจุภัณฑ์น้ำมันหล่อลื่นได้ในระยะยาว โดยคาดกำไรปี 2565-2568 เฉลี่ยเพิ่มขึ้น 15% CAGR
ทั้งนี้แนะนำ “ซื้อ” ราคาเป้าหมาย 6 บาท